C30-M

pisi|C30-M vedur (nimega Otto) Paldiski raudteejaamas. Iga Tapal valminud vedur on endale nime saanud endise Tapa jaamatöötaja järgi. Vedur Otto on nime saanud Tapa jaamakorraldaja Villu-Otto Vane järgi (1909–1989), kes töötas sellel ametil 1938–1941, aastatel 1941–1942 samas jaamaülemana.

C30-M on AS Operaili ja Tšehhi firma CZ Loko ühisprojektina toodetav diiselvedurite seeria. Need vedurid on ette nähtud manööverdus- ja liiniteeninduseks 1520 mm rööpmelaiusega raudteedel. Esimene vedur valmis 2017. aasta kevadel Tapa depoos. 

Veduri alusraam ja veermik pärinevad algselt vanadelt Eestis kasutuna seisvatelt GE С30‑7Ai seeria veduritelt, moodulid on tarnitud CZ Lokolt.

Kuueteljelise veduri kaal on 138 tonni, teljekoormus 23 tonni ning kütusepaagi maht 13 200 liitrit. Vedur on vahelduvvoolu/alalisvoolu elektriülekandega. 
Vedurile on paigaldatud moodne Caterpillar 3512C HD diiselmootor võimsusega 1550 kW (2079 hj), mis annab talle tippkiiruseks kuni 100 km/h.

2017. aastal valminud veduri näol on tegemist esimese taasiseseisvunud Eestis valmistatud veduriga. Viimati ehitati vedur Eestis ümber 1940. aastal Franz Krulli masinatehases.Galerii ja video: Eestis valmis üle hulga aja uus vedur; ERR, 03.10.2018

Tapa depoos valminud vedurid on saanud nime endiste Tapa jaamaülemate järgi.

2022. aastal võeti C30-M kasutusele ka Soome avalikul raudteel.Tapal ehitatud vedur sai loa Soome raudteel sõita; Postimees Majandus, 08.08.2022

2024. aasta suvel väljastas Tarbijakaitse ja Tehnilise Järelevalve Amet Operailile loa registreerida vedur C30-M ametlikult ka magistraal-kaubavedurina ehk liinivedurina, mis võimaldab veduritega teenindada kogu kaubaveo protsessi. 
Sama aasta lõpus sertifitseeriti ka esimene vedur liinisõiduks ühes isikus.Tapal ehitatav vedur sai ametlikult liiniveduriks; Virumaa Teataja, 13.08.2024Esimene Operaili ehitatud C30-M vedur alustas efektiivsuse tõstmiseks sõite ühes isikus; Operail, 03.01.2025

Viited

Välislingid
 FOTOD: sajandi esimene Eesti vedur Majandus, 1. oktoober 2018
 Tapal valmis üle paari miljoni maksev vedur Virumaa Teataja, nr. 193, 4. oktoober 2018 (DIGAR)
 Tapa veduritehasel taas elu sees Logistikauudised : [ajalehe Äripäev lisa], nr. 10, 30. oktoober 2018 (DIGAR)
 Operaili C30-M vedurite uus kodu veebis Operail
 C30-M veduri ehitus Tapal YouTube'i video

Kategooria:Vedurid